छपारा अंतर्गत गणेशगंज स्थित बाला भवानी मंदिर में क्षेत्र के गोली समाज के द्वारा कृष्ण जन्माष्टमी बड़े ही धूमधाम से मनाई गई। जिसमें समाज के लोगों द्वारा विभिन्न आयोजन रखे गए थे। जिसमें बड़ी संख्या में गोली समाज के लोग शामिल हुए। आनंद चांग ने बताया कि कृष्ण जन्माष्टमी के उपलक्ष्य में भजन कीर्तन मटकी फोड़ प्रतियोगिता के साथ-साथ सैला नृत्य भी रखा गया था। जिसमें समाज के लोगों ने बढ़-चढ़कर हिस्सा लिया। कार्यक्रम में शिक्षा के क्षेत्र में उत्कृष्ट प्रदर्शन करने वाले समाज के छात्र-छात्राओं को प्रशस्ति-पत्र देकर भी सम्मानित किया गया और उनके उज्जवल भविष्य की कामना की गई। सांस्कृतिक कार्यक्रम में हिस्सा लेने वाले समाज के बंधुओं को गोविंद पुरस्कार दिया गया।